rejauldu/bengali-wikipedia huggingface dataset:
ওঝা ধন্বন্তরির ভিটা বা ওঝা ধন্বন্তরির ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা যা মহাস্থানগড় থেকে প্রায় ৪ কিলোমিটার দক্ষিণে এবং গোকুল মেধ থেকে ১.৬ কিলোমিটার দক্ষিণ পশ্চিমে হরিপুর মৌজায় অবস্থিত।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৭৩, ISBN 984- 70112-0112-0 এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।   বিবরণ  ওঝা ধন্বন্তরির ভিটার আয়তন ছিলো দৈর্ঘ্য ৭৪ মিটার, প্রস্থ ৬৪ মিটার ও উচ্চতা ৫ মিটার। কিন্তু পাশের ভূমির চাষের কারণে এর দৈর্ঘ্য ২৬ মিটার এবং প্রস্থ ১৫ মিটার কমে গেছে। সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।   আরও দেখুন   বাংলাদেশের প্রত্নতাত্ত্বিক স্থানের তালিকা  মহাস্থানগড়  লহনার ধাপ  ধনভাণ্ডার ঢিবি  কাঁচের আঙ্গিনা  রবীন্দ্র কাচারী বাড়ি  সীতাকোট বিহার  নবরত্ন মন্দির   চিত্রশালা    তথ্যসূত্র   বিষয়শ্রেণী:বগুড়া জেলার দর্শনীয় স্থান বিষয়শ্রেণী:শিবগঞ্জ উপজেলা, বগুড়া বিষয়শ্রেণী:বগুড়া জেলার প্রত্নতাত্ত্বিক স্থাপনা
থাইল্যান্ড জাতীয় অনূর্ধ্ব-১৭ ফুটবল দল (যা সংক্ষেপে থাইল্যান্ড অনূর্ধ্ব-১৭ নামে পরিচিত) হচ্ছে আন্তর্জাতিক ফুটবলে থাইল্যান্ডের প্রতিনিধিত্বকারী পুরুষদের অনূর্ধ্ব-১৭ দল, যার সকল কার্যক্রম থাইল্যান্ডের ফুটবলের সর্বোচ্চ নিয়ন্ত্রক সংস্থা থাইল্যান্ড ফুটবল অ্যাসোসিয়েশন দ্বারা নিয়ন্ত্রিত হয়।https://www.worldfootball.net/teams/thailand-u17-h-team/    ৫০,০০০ ধারণক্ষমতাবিশিষ্ট রাজামঙ্গলা স্টেডিয়ামে যুদ্ধ হাতি নামে পরিচিত এই দলটি তাদের সকল হোম ম্যাচ আয়োজন করে থাকে।http://www.worldstadiums.com/stadium_pictures/asia/thailand/bangkok_rajamangala.shtml এই দলের প্রধান কার্যালয় থাইল্যান্ডের রাজধানী ব্যাংককে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন জাপানি সাবেক ফুটবল খেলোয়াড় হন্ডা কেস্‌কে এবং অধিনায়কের দায়িত্ব পালন করছেন ছনবুরির মধ্যমাঠের খেলোয়াড় পাচাকাফল লেক্কুন।https://int.soccerway.com/teams/thailand/thailand-thailand-u17/58507/https://www.transfermarkt.com/thailand-u17/startseite/verein/40462  থাইল্যান্ড অনূর্ধ্ব-১৭ এপর্যন্ত ২ বার ফিফা অনূর্ধ্ব-১৭ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৭ ফিফা অনূর্ধ্ব-১৭ বিশ্বকাপের গ্রুপ পর্বে অংশগ্রহণ করা। অন্যদিকে, এএফসি অনূর্ধ্ব-১৭ এশিয়ান কাপে থাইল্যান্ড অনূর্ধ্ব-১৭ এপর্যন্ত ১১ বার অংশগ্রহণ করেছে; উক্ত প্রতিযোগিতায় দলটির সেরা সাফল্য হচ্ছে ১৯৯৮ এএফসি অনূর্ধ্ব-১৭ এশিয়ান কাপের চ্যাম্পিয়ন হওয়া, যেখানে তারা কাতার অনূর্ধ্ব-১৭ দলকে পেনাল্টিতে ৩–২ গোলের ব্যবধানে পরাজিত করেছে।https://www.rsssf.org/tablesa/as-u16-98.html সারাচ ইউয়েন, সিন্থাওয়েচাই হাথাইরাত্তানাকুল, সুতি সুকসোমকিত, সিত্তিচোক কান্নু এবং তিরাসিল দাংদার মতো খেলোয়াড়গণ থাইল্যান্ডের অনূর্ধ্ব-১৭ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য ফিফা অনূর্ধ্ব-১৭ বিশ্বকাপ  ফিফা অনূর্ধ্ব-১৭ বিশ্বকাপ সাল  পর্ব  অবস্থান  ম্যাচ  জয়    হার      ১৯৮৫  অংশগ্রহণ করেনি  ১৯৮৭  ১৯৮৯  ১৯৯১  ১৯৯৩  ১৯৯৫  ১৯৯৭  প্রথম পর্ব  ১৪তম  ৩  ০  ০  ৩  ৪  ১২  ১৯৯৯  প্রথম পর্ব  ১৬তম  ৩  ০  ০  ৩  ১  ১৭  ২০০১  উত্তীর্ণ হয়নি  ২০০৩  ২০০৫  ২০০৭  ২০০৯  ২০১১  ২০১৩  ২০১৫  ২০১৭  ২০১৯  ২০২৩ মোট  গ্রুপ পর্ব  ২/১৯  ৬ ০  ০  ৬  ৫  ২৯  তথ্যসূত্র  বহিঃসংযোগ     ফিফা-এ থাইল্যান্ড জাতীয় অনূর্ধ্ব-১৭ ফুটবল দল   বিষয়শ্রেণী:থাইল্যান্ড জাতীয় অনূর্ধ্ব-১৭ ফুটবল দল বিষয়শ্রেণী:এশিয়ার জাতীয় অনূর্ধ্ব-১৭ ফুটবল দল ফুটবল অনূর্ধ্ব-১৭
লিথুয়ানিয়ান মহিলা কাউন্সিল () বা এলএমটি ছিল আন্তঃযুদ্ধ লিথুয়ানিয়ায় বিভিন্ন নারী সমাজ ও সংগঠনের একটি ছাতা সংগঠন। এটি গণতান্ত্রিক এবং সামাজিক-গণতান্ত্রিক ধারণার প্রতিনিধিত্ব করে কারণ মহিলা ক্যাথলিকদের নিজস্ব ছাতা সংগঠন ছিল, যা ১৯২২ সালে প্রতিষ্ঠিত হয়েছিল। এলএমটি আন্তর্জাতিক নারী পরিষদের সদস্য হয় এবং বিভিন্ন আন্তর্জাতিক কংগ্রেসে লিথুয়ানিয়ার প্রতিনিধিত্ব করে। কাউন্সিলটি সরকার দ্বারা অর্থায়ন করা হয়েছিল এবং এতে রাষ্ট্রপতি আন্তানাস স্মেটোনার কর্তৃত্ববাদী শাসনের রাজনীতিবিদদের অনেক স্ত্রীরা অন্তর্ভুক্ত ছিল। যেমন, এটি সরকারী নীতিগুলির সক্রিয়ভাবে প্রতিবাদ করেনি এমনকি যদি সেগুলি মহিলাদের জন্য ক্ষতিকর হয়। এলএমটির সবচেয়ে উল্লেখযোগ্য রাজনৈতিক বিজয় ছিল ১৯৩৫ সালে পতিতাবৃত্তি নিষিদ্ধ করা। ১৯৪০ সালের জুনে সোভিয়েত ইউনিয়ন কর্তৃক লিথুয়ানিয়া দখলের পর সংগঠনটি বিলুপ্ত হয়ে যায়।   ইতিহাস   প্রতিষ্ঠা  ১৯২০-এর দশকের গোড়ার দিকে মহিলা ও অনাথদের সাহায্য করার জন্য, মনোবল উন্নত করা এবং শিক্ষা প্রদানের জন্য বিভিন্ন কমিটি, সমিতি ও সংস্থার সংখ্যা ক্রমবর্ধমান ছিল। তাদের প্রচেষ্টাকে ঐক্যবদ্ধ এবং আরও ভালভাবে সমন্বয় করার প্রয়োজন ছিল। একটি ছাতা সংগঠনের ধারণাটি গ্যাব্রিয়েল পেটকেভিচ-বিটা ১৯২৭ সালের সেপ্টেম্বরে উত্থাপন করেছিলেন। এক বছর পর আন্তর্জাতিক নারী পরিষদের লুইস ভ্যান ইগেন লিথুয়ানিয়া সফর করেন ও মহিলাদের আন্তর্জাতিক আন্দোলনে যোগ দিতে উৎসাহিত করেন। সাংগঠনিক কমিটি ১৬ সেপ্টেম্বর ১৯২৮ সালে প্রতিষ্ঠিত হয়েছিল এবং এতে ওনা মাশিওতিয়েন, জাদভিগা তুবেলিয়ানি, ফেলিসিজা বোর্টকেভিচিনি, পাওলিনা কালভাইটিতা অন্তর্ভুক্ত ছিল। ১৯২৮ সালের ৯ ডিসেম্বর প্রথম সাংগঠনিক সভা অনুষ্ঠিত হয়। এতে সোসাইটি অফ লিথুয়ানিয়ান ক্যাথলিক উইমেন সহ ১৪টি সংস্থার প্রতিনিধিরা উপস্থিত ছিলেন। তথ্যসূত্র   বিষয়শ্রেণী:১৯২৯-এ লিথুয়ানিয়ায় প্রতিষ্ঠিত বিষয়শ্রেণী:১৯৪০-এ লিথুয়ানিয়ায় বিলুপ্ত বিষয়শ্রেণী:১৯২৯-এ প্রতিষ্ঠিত সংগঠন বিষয়শ্রেণী:১৯৪০-এ বিলুপ্ত সংগঠন বিষয়শ্রেণী:লিথুয়ানিয়ার নারীবাদী সংগঠন
কসমস এ স্পেসটাইম ওডেসি হল ২০১৪ সালে নির্মিত একটি বিজ্ঞানভিত্তিক মার্কিন প্রামাণ্য টেলিভিশন ধারাবাহিক, যেটি উপস্থাপনা করেন প্রখ্যাত বিজ্ঞানবিষয়ক ব্যক্তিত্ব নিল ডিগ্রেস টাইসন| ধারাবাহিকটিকে বিজ্ঞানভিত্তিক প্রামাণ্যচিত্রের জগতে একটি মাইলফলক হিসেবে গণ্য করা হয়| ২০১৪ সালের ৯ জুলাই যুক্তরাষ্ট্রের ২১'থ সেঞ্চুরি ফক্স নেটওয়ার্কব্যাপী চ্যানেলসমূহে এবং তার পরদিন যুক্তরাষ্ট্রের ন্যাশনাল জিওগ্রাফিক চ্যানেলে ধারাবাহিকটি প্রথমবারের মত সম্প্রচারিত হয়| এর পরবর্তী দুইমাসে ন্যাট জিও চ্যানেলের আন্তর্জাতিক শাখাসমূহে তা ভাষান্তর করে সম্প্রচার করা হয়| ন্যাশনাল জিওগ্রাফিক চ্যানেলের ভারতীয় শাখা ধারাবাহিকটি বাংলা ভাষায় ভাষান্তর করে সম্প্রচার করে|   তথ্যসূত্র    বহিঃসংযোগ    - ফক্স ব্রডকাস্টিং কোম্পানি   - ন্যাশনাল জিওগ্রাফিক চ্যানেল    বিষয়শ্রেণী:২০১০-এর দশকের মার্কিন প্রামাণ্যচিত্র টেলিভিশন ধারাবাহিক বিষয়শ্রেণী:২০১৪-এ অভিষিক্ত মার্কিন টেলিভিশন ধারাবাহিক বিষয়শ্রেণী:২০১৪-এ সমাপ্ত মার্কিন টেলিভিশন ধারাবাহিক বিষয়শ্রেণী:অ্যানি পুরস্কার বিজয়ী
কে-১৭৯ (ক্যান্সাস হাইওয়ে) ১১.৫৪৪ মাইল (১৮.৬৪৯কি.মি.) লম্বা যুক্তরাষ্ট্রের ক্যান্সাস রাজ্যের হার্পার কাউন্টির একটি রাজ্য মহাসড়ক। রাস্তাটি ওকলাহোমা সীমান্ত বরাবর ওকলাহোমা স্টেট হাইওয়ে ১৩২(এসএইচ-১৩২) থেকে শুরু হয়ে, উত্তরের অ্যান্থনি শহরের কে-৪৪ এ গিয়ে সমাপ্ত হয়। রাস্তাটি ১৯৫৬ সালে নামকরণ করা হয়, যদিও এটি জাতীয় মহাসড়ক ব্যবস্থার অংশ নয়।  রাস্তার বিবরণ কে-১৭৯ রাস্তাটি ম্যানচেস্টারের অদূরে ওকলাহোমা সীমান্ত বরাবর ওকলাহোমা স্টেট লাইন থেকে শুরু হয়, এসএইচ-১৩২ এর অংশ হয়ে। তারপর রাস্তাটি উত্তরে মোড় নিয়ে কৃষি জমি ভেদ করে চলতে থাকে। অ্যান্থনি শহরে প্রবেশের পূর্বে রাস্তাটি বেশ কিছু হালকা মোড় নেয়। এখানে রাস্তাটিকে জেনিংস এভিনিউ বলা হয়। অ্যান্থনি থেকে মাত্র ০.৫ মাইল উত্তরে রাস্তাটি মেইন স্ট্রিট নামে পরিচিত কে-৪৪ এ গিয়ে শেষ হয়।  ক্যান্সাস ডিপার্টমেন্ট অব ট্রান্সপোর্টেশান (কেডিওটি)  দ্বারা পরিচালিত হয় রাস্তাটি। প্রতি বছর কেডিওটি রাস্থায় দৈনিক চলাচল কারী গাড়ির সংখ্যা পর্যবেক্ষণ করে। ২০১২ সালের পরিসংখ্যান অনুযায়ী, রাস্তাটি দিয়ে দৈনিক গড়ে সর্বোচ্চ ৩০৩ থেকে সর্বনিম্ন ৪৩৩ টি গাড়ি চরাচল করত। যদিও রাস্তাটি জাতীয় মহাসড়ক ব্যবস্থার অংশ নয়।   ইতিহাস  ১৯৩৬ সালের ম্যাপে কে-১৭৯ কে পাঁকা সড়ক হিসেবে পাওয়া যায়।  যদিও রাস্তাটিকে ১৯৫৬ সালে নামকরণ করা হয়। তখন থেকে এখন পর্যন্ত রাস্তাটির উল্লেখযোগ্য পরিবর্তন সাধিত হয়নি।  মূখ্য অংশবিশেষ  তথ্যসূত্র  বহিঃসংযোগ  KDOT State Map  Kansas Highways Routelog - K-179  179
সভেরকের ইয়োহান্সন একজন সুইডিশ পদার্থবিদ, ভাষাবিদ, পাঠ্যপুস্তকের লেখক এবং বিশ্ববিদ্যালয়ের অধ্যাপক। তিনি এলএসজেবট তৈরি করেছেন যা একটি উইকিপিডিয়া বট।   জীবনী  ২০০৫ সালে প্রকাশিত জোহানসনের বই অরিজিনস অফ ল্যাঙ্গুয়েজ, কনস্ট্রেন্টস অফ হাইপোথিসিস এবং কনভারজেন্স এভিডেন্স ইন ল্যাঙ্গুয়েজ অ্যান্ড কমিউনিকেশন স্টাডিজ, জার্নাল অফ লিঙ্গুইস্টিকস দ্বারা পর্যালোচনা করা হয়েছে।  ২০১৩ সালে তিনি তত্ত্ব উপস্থাপন করেন যে নিয়ান্ডারথালরা "নিয়ান্ডারথাল ভাষার প্রবন্ধ" এ ভাষা ব্যবহার করে।   পাদটীকা   বিষয়শ্রেণী:উইকিপিডিয়া ব্যক্তি বিষয়শ্রেণী:সুয়েডীয় ভাষাবিজ্ঞানী বিষয়শ্রেণী:সুয়েডীয় সাহিত্যিক বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:সুয়েডীয় পদার্থবিজ্ঞানী
বলিউড  পুরস্কার: • ফিল্মফেয়ার পুরস্কার • আন্তর্জাতিক ভারতীয় চলচ্চিত্র অ্যাকাডেমি পুরস্কার • জাতীয় চলচ্চিত্র পুরস্কার • স্ক্রিন পুরস্কার • প্রোডিউসার্স গিল্ড ফিল্ম অ্যাওয়ার্ডস • স্টারডাস্ট পুরস্কার • জি সিনে পুরস্কার • বিলুপ্ত: গ্লোবাল ইন্ডিয়ান ফিল্ম অ্যাওয়ার্ডস • বলিউড চলচ্চিত্র পুরস্কার  সংস্থা এশিয়ান একাডেমি অব ফিল্ম অ্যান্ড টেলিভিশন • কেন্দ্রীয় চলচ্চিত্র অনুমোদন পর্ষদ • চলচ্চিত্র উৎসব অধিদপ্তর • ভারতীয় চলচ্চিত্র ও দূরদর্শন সংস্থান • ফিল্ম সিটি • ফক্স স্টার স্টুডিওস • ভারতের জাতীয় চলচ্চিত্র উন্নয়ন কর্পোরেশন • সত্যজিৎ রায় চলচ্চিত্র ও টেলিভিশন ইনস্টিটিউট  তালিকা: বলিউড চলচ্চিত্রসমূহের তালিকা • চলচ্চিত্রের পরিবার • বিদেশের বাজারে সর্বোচ্চ আয়কারী চলচ্চিত্র • সর্বোচ্চ আয়কারী চলচ্চিত্র • Item numbers
ছড়ার ছবি হলো রবীন্দ্রনাথ ঠাকুর রচিত একটি বাংলা কাব্যগ্রন্থ। এটি ১৯৩৭ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি।বাংলা সাহিত্যের ইতিবৃত্ত, ড. দুুুলাল চক্রবর্তী, জুুলাই - ২০০৭, বাণী বিতান।   কবিতার তালিকা  এতে থাকা কবিতাগুলো:  জলযাত্রা  ভজহরি	  পিস্‌নি  কাঠের সিঙ্গি  ঝড়	  খাটুলি	  ঘরের খেয়া  যোগীনদা	  বুধু	  চড়িভাতি  কাশী	  প্রবাসে	  পদ্মায়  বালক	  দেশান্তরী	  অচলা বুড়ি  সুধিয়া	  মাধো	  আতার বিচি  মাকাল	  পাথরপিন্ড	  তালগাছ  শনির দশা	  রিক্ত	  বাসাবাড়ি  আকাশ	  খেলা	  ছবি-আঁকিয়ে  অজয় নদী	  পিছু-ডাকা	  ভ্রমণী  আকাশপ্রদীপ   তথ্যসূত্র    বহিঃসংযোগ   বিষয়শ্রেণী:কাব্য বিষয়শ্রেণী:রবীন্দ্রনাথ_ঠাকুরের_কাব্যগ্রন্থ বিষয়শ্রেণী:১৯৩৭-এর_বই
thumb|80px|জোমোন লেখার চিত্রাক্ষর (অর্থ "দড়ির দাগ" বা "দড়ির নকশা")  হল প্রাগৈতিহাসিক জাপানের আনুমানিক ১২,০০০ খ্রিঃ পূঃJomon Fantasy: Resketching Japan's Prehistory. June 22, 1999. বা ১৪,৫০০ খ্রিঃ পূঃ"Ancient Jomon of Japan", Habu Junko, Cambridge Press, 2004 থেকে ৩০০ খ্রিঃ পূঃ পর্যন্ত স্থায়ী সময়কাল। এই সময়ে জাপানের শিকারী-জোগাড়ে সংস্কৃতি ক্রমশ স্থায়ী বসতি স্থাপনে সক্ষম হয়ে ওঠে এবং সাংস্কৃতিক জটিলতার সূত্রপাত ঘটায়।  দড়ির নকশা নামটি প্রথম ব্যবহার করেন মার্কিন গবেষক এডওয়ার্ড এস. মোর্স। তিনি ১৮৭৭ খ্রিঃ খণ্ড খণ্ড মৃৎশিল্পের নমুনা আবিষ্কার করেন এবং জাপানিতে তার অনুবাদ করেন জোমোনMason, 14। জোমোন সংস্কৃতির প্রথম পর্বের মৃৎশিল্পের বৈশিষ্ট্য ছিল কাঁচা মাটির উপর দড়ির চাপ দিয়ে নকশা তৈরি করা। আজ থেকে প্রায় ১৬,০০০ বছর পুরোনো (১৪,০০০ খ্রিঃ পূঃ) এই সমস্ত শিল্পকর্ম সম্ভবত পৃথিবীর প্রাচীনতম মাটির বাসন, যদিও দক্ষিণ চীন ও রাশিয়ার সুদূর পূর্ব থেকেও প্রায় সমসাময়িক বাসনের খোঁজ পাওয়া গেছে।Kuzmin, Y.V. (2006) Chronology of the Earliest Pottery in East Asia: Progress and Pitfalls. Antiquity 80: 362–371. এই যুগে হরিণের শিং, হাড়, পাথর ও শামুক ইত্যাদির খোলসের তৈরি যন্ত্রপাতি; মাটির বাসন ও পুতুল এবং বার্নিশ করা কাঠের কাজের প্রচুর নমুনা আবিষ্কৃত হয়েছে।Imamura, K. (1996) Prehistoric Japan: New Perspectives on Insular East Asia. Honolulu: University of Hawai`i PressMizoguchi, K. (2002) An Archaeological History of Japan: 30,000 B.C. to A.D. 700. University of Pennsylvania Press জোমোন সংস্কৃতিকে প্রায়ই উত্তর আমেরিকার উত্তর পশ্চিমাংশের প্রাক্‌-কলম্বীয় সংস্কৃতিগুলির সঙ্গে তুলনা করা হয়, কারণ দুই সমাজেই মূলত শিকারী-জোগাড়ে প্রেক্ষাপট সত্ত্বেও উল্লেখযোগ্য সাংস্কৃতিক জটিলতার উদ্ভব হয়েছিল। উদ্যানপালনবিদ্যার প্রাথমিক বিকাশও জোমোন সংস্কৃতির একটি অবদান।Koyama, Shuzo, and David Hurst Thomas (eds.). (1979). Affluent Foragers: Pacific Coasts East and West. Senri Ethnological Studies No. 9. Osaka: National Museum of Ethnology.Aikens and Rhee, eds. (1993) Pacific Northeast Asia in Prehistory: Hunter-Fisher-Gatherers, Farmers, and Sociopolitical Elites. Pullman: Washington State University Press.  তথ্যসূত্র  বিষয়শ্রেণী:জাপানের প্রত্নতত্ত্ব বিষয়শ্রেণী:জাপানের ইতিহাস বিষয়শ্রেণী:প্রাগৈতিহাসিক সভ্যতা বিষয়শ্রেণী:খ্রিস্টপূর্ব ৬ষ্ঠ শতাব্দী বিষয়শ্রেণী:প্রাচীন জনগোষ্ঠী বিষয়শ্রেণী:পূর্ব এশিয়ার প্রত্নতাত্ত্বিক সংস্কৃতি বিষয়শ্রেণী:খ্রিস্টপূর্ব ৫ম শতাব্দী বিষয়শ্রেণী:খ্রিস্টপূর্ব ৭ম শতাব্দী বিষয়শ্রেণী:খ্রিস্টপূর্ব ৮ম শতাব্দী বিষয়শ্রেণী:খ্রিস্টপূর্ব ১২শ শতাব্দী বিষয়শ্রেণী:খ্রিস্টপূর্ব ১৩শ শতাব্দী বিষয়শ্রেণী:খ্রিস্টপূর্ব ১৪শ শতাব্দী
নিক এয়ারওয়েজ ২০০৬ থেকে ২০০৭ পর্যন্ত পরিচালিত একটি সংক্ষিপ্ত  এয়ারলাইন ভিত্তিক নাইজেরিয়ার বিমান সংস্থা      ইতিহাস  ২০০৬ সালের জুলাইয়ে, নিকন গ্রুপের সহযোগী সংস্থা ফ্লিট এয়ার নাইজেরিয়া লিমিটেড ইএএস এয়ারলাইন্সে সংযুক্ত হয়ে এভাবে নিকন এয়ারওয়েজ তৈরি করে। Newswatch  10 July 2006 এক বছর পরে এটি বন্ধ হওয়ার আগ পর্যন্ত, নবগঠিত বিমান সংস্থা লাগোস, আবুজা এবং জোসের মধ্যে দেশীয় পরিষেবা পরিচালনা করত।    বহর  নিকোন এয়ারওয়েজের বহরে নিম্নলিখিত বিমানগুলি নিয়ে গঠিত:     2 বোয়িং ৭৩৭-২০০ ।    তথ্যসূত্র   বিষয়শ্রেণী:২০০৬-এ প্রতিষ্ঠিত বিমান পরিবহন সংস্থা
অ্যানফিল্ড হল ইংল্যান্ডের লিভারপুল শহরের অ্যানফিল্ড এলাকায় অবস্থিত একটি ফুটবল স্টেডিয়াম। যা ১৮৯২ সালে লিভারপুল প্রতিষ্ঠিত হওয়ার পর থেকে লিভারপুলের স্বাগতিক মাঠ হিসেবে ব্যবহার করে আসছে। স্টেডিয়ামটির ধারণক্ষমতা ৬১,২৭৬ জন, যা একে ইংল্যান্ডের পঞ্চম বৃহত্তম স্টেডিয়ামে পরিণত করেছে। এটি মূলত ১৮৮৪ থেকে ১৮৯১ পর্যন্ত এভার্টনের স্বাগতিক মাঠ হিসেবে ছিল, ক্লাব সভাপতির সাথে বিরোধের পরে তারা গুডিসন পার্কে যাওয়ার আগে।  স্টেডিয়ামটিতে চারটি স্ট্যান্ড রয়েছে: স্পিয়ন কোপ, মেইন স্ট্যান্ড, স্যার কেনি ডালগ্লিশ স্ট্যান্ড এবং অ্যানফিল্ড রোড প্রান্তর। ১৯৫২ সালে লিভারপুল ও উলভারহ্যাম্পটন ওয়ান্ডারার্সের মধ্যকার খেলায় রেকর্ড করা ৬১,৯০৫ জন দর্শক উপস্থিত হয়েছিল।  তথ্যসূত্র  গ্রন্থপঞ্জি                বহিঃসংযোগ  লিভারপুল এফসি.কমে অ্যানফিল্ড   ফুটবল গ্রাউন্ড গাইড পাতা  বিষয়শ্রেণী:লিভারপুল ফুটবল ক্লাব বিষয়শ্রেণী:এভার্টন ফুটবল ক্লাব বিষয়শ্রেণী:লিভারপুল বিষয়শ্রেণী:লিভারপুলের ফুটবল মাঠ বিষয়শ্রেণী:প্রিমিয়ার লিগের মাঠ বিষয়শ্রেণী:ইংরেজ ফুটবল লিগ মাঠ বিষয়শ্রেণী:ইংল্যান্ডের রাগবি লিগ স্টেডিয়াম বিষয়শ্রেণী:ইংল্যান্ডের রাগবি ইউনিয়ন স্টেডিয়াম বিষয়শ্রেণী:লিভারপুলের পর্যটন আকর্ষণসমূহ বিষয়শ্রেণী:১৮৮৪-এ সম্পন্ন ক্রীড়া মাঠ বিষয়শ্রেণী:১৮৮৪-এ ইংল্যান্ডে প্রতিষ্ঠিত
রিক্সাল দর্জি ভুটিয়া হলেন সিকিমের একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য। তিনি একাদশ সিকিম বিধানসভার বিধানসভার সদস্য। তিনি সিকিম ডেমোক্রেটিক ফ্রন্টের প্রার্থী এবং প্রাক্তন ভারতীয় ফুটবল অধিনায়ক ভাইচুং ভুটিয়াকে ৮৩৫৮ ভোটে পরাজিত করেন।   শিক্ষাজীবন  তিনি ১৯৯৪ সালে উত্তরবঙ্গ বিশ্ববিদ্যালয় থেকে স্নাতক ডিগ্রি অর্জন করেন।   তথ্যসূত্র   বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:নামচি জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:সিকিম বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি
শ্রাবণ পুত্রদা একাদশী বা পবিত্রা একাদশী হলো একটি হিন্দু পবিত্র দিন যেদিন হিন্দু শ্রাবণ মাসের বর্ধিত চন্দ্রের(শুক্লপক্ষ) ১১ তম চান্দ্র দিনে ( একাদশী ) হয়ে থাকে। এটি গ্রেগরিয়ান বর্ষপঞ্জি   অনুসারে জুলাই বা আগস্ট মাসে পড়ে। Shravana Putrada Ekadashi  পৌষ (ডিসেম্বর-জানুয়ারি) এর অন্য পুত্রদা একাদশী থেকে পৃথক করার জন্য এই দিনটিকে শ্রাবণ পুত্রদা একাদশী বলা হয়। একে পৌষ পুত্রদা একাদশীও বলা হয়।   এ দিন ২৪ ঘন্টা উপবাস পালন করা হয়।  বিশেষ করে স্বামী - স্ত্রী কর্তৃক বিষ্ণুকে (অন্যান্য একাদশীর মতো) পূজা করা হয় যাদের বিবাহের পরে দীর্ঘ সময় ধরে পুত্র হয় না। পরে ব্রতপ্রভাবে একটি পুত্র সন্তান জন্ম হয়। এই দিনটি বিশেষত বৈষ্ণবরা (বিষ্ণুর ভক্ত)পালন করে।   একটি পুত্রকে সমাজে সম্পূর্ণরূপে গুরুত্বপূর্ণ হিসাবে বিবেচনা করা হয় কারণ সে জীবনে পিতামাতার বৃদ্ধ বয়সে তাদের যত্ন নেয় ও শ্রাদ্ধ (পূর্বপুরুষের আচার) দ্বারা পরলোকে তার পিতামাতার মঙ্গল নিশ্চিত করে। যদিও প্রতিটি একাদশীর পৃথক নাম রয়েছে এবং নির্দিষ্ট লক্ষ্যের জন্য নির্ধারিত। পুত্র হওয়ার লক্ষ্য এতটাই মহান যে দুটি পুত্রদা ("পুত্রদাতা") একাদশী পৃথিবীতে বিদ্যমান। অন্য একাদশীতে এই সুবিধা নেই।     কিংবদন্তি   পবিত্রোপন একাদশী সম্পর্কে কিংবদন্তি কাহিনী ভবিষ্য পুরাণে রাজা যুধিষ্ঠিরের কাছে ভগবান শ্রীকৃষ্ণ বর্ণনা করেছেন। রাজা মহিজিৎ ছিলেন মাহিষ্মতীর একজন ধনী ও শক্তিশালী শাসক। তার কোন সন্তান ছিল না। তিনি তার সমস্যার সমাধানের জন্য রাজপণ্ডিত ,ঋষি ও ব্রাহ্মণ পুরোহিতদের) পরামর্শ চাইলেন। কোন প্রতিকার না পেয়ে রাজার পরিষদবর্গ সর্বজ্ঞানী ঋষি লোমশের কাছে গেল। লোমশ ধ্যান করে জানতে পারলেন, মহিজিতের দুর্ভাগ্য তার পূর্বজন্মের পাপের ফল। ঋষি বলেন, মহীজিৎ পূর্বজন্মে বণিক ছিলেন। ব্যবসার কাজে বেড়াতে গিয়ে বণিক একবার অত্যন্ত তৃষ্ণার্ত হয়ে এক পুকুরে  গেলেন। সেখানে এক গাভী ও তার বাছুর পানি পান করছিল। বণিক তাদের তাড়িয়ে দিয়ে নিজে জল পান করল। এই পাপের ফলে তিনি নিঃসন্তান হন।বিপরীতে পূণ্যের ফলে তার জন্ম হয় শান্তিময় রাজ্যের রাজা হিসেবে।  লোমশ রাজা ও রাণীকে তার পাপ থেকে মুক্তি পাওয়ার জন্য পবিত্রা শ্রাবণ একাদশী উপবাস করার পরামর্শ দেন। পরামর্শ অনুসারে, রাজদম্পতি ও তাদের প্রজাগণ উপবাসী হয়ে দেবতা বিষ্ণুর কাছে প্রার্থনা করে সারা রাত জাগরণে তাঁর দিব্য নাম কীর্তন করেন। রাজা শিক্ষিতদের স্বর্ণ, গহনা, জামাকাপড় ও অর্থ দান করেন। তাদের ইচ্ছা পূরণ হয়। তাদের একটি সুদর্শন পুত্র জন্মগ্রহণ করে পরবর্তীকালে তাদের রাজ্যের উত্তরাধিকারী হওয়ার জন্য।  PAvitropAna or PutradA EkAdasii  by ISKCON   আরাধনা   পুত্রদা একাদশী সহ সমস্ত একাদশী দিনে বিষ্ণুর উপাসনা একটি সাধারণ আচার যাতে মুক্তি লাভ তথা সমস্ত পাপ থেকে পরিত্রাণ পেতে, সন্তানলাভ (বিশেষ করে পুত্র) করা যায়।  এদিন ভক্তরা একটি পুত্র সন্তানের জন্য উপবাস করে। যে ঘরে দেবতা বিষ্ণুর পূজা হয় সেখানে তারা ঘুমায়। এই উপলক্ষে ব্রাহ্মণদের অর্থ, খাদ্য, বস্ত্র ইত্যাদি উপহার দেওয়া একটি স্বীকৃত প্রথা। এই শ্রাবণ পুত্রদা একাদশী উত্তর ভারত ব্যতীত অন্যান্য রাজ্যে বেশি জনপ্রিয়। অন্যদিকে পৌষ একাদশী উত্তর ভারতে জনপ্রিয়।   পবিত্রোপন্না একাদশী থেকে ঝুলন যাত্রা উৎসব পর্যন্ত পাঁচ দিনের অনুষ্ঠান পূর্ণিমা দিন অবধি পালন করা হয়। উৎসবের মধ্যে রয়েছে ঝুলা  বা সুন্দর ফুল ও লতা দিয়ে দোলনা সাজানো। শেষ দিন দোলনায় স্থাপিত দেবতা কৃষ্ণ ও তাঁর সহধর্মিণী রাধার রঙিন পোশাকে ছোট ছোট মূর্তিগুলি পূজা করা হয়।  তথ্যসূত্র  বিষয়শ্রেণী:একাদশী বিষয়শ্রেণী:হিন্দুদের পবিত্র দিন বিষয়শ্রেণী:হিন্দু উৎসব
অ্যান্ড্রু পল গুইন্যান্ড (১৯১২ - ১৯৮৭) একজন অস্ট্রেলীয় গণিতবিদ। তিনি অস্ট্রেলিয়ার ইউনিভার্সিটি অব নিউ ইংল্যান্ডে অধ্যাপকের দায়িত্ব পালন করেন।   প্রথম জীবন ও শিক্ষা  ১৯২৪ থেকে ১৯২৯ সাল পর্যন্ত গুইন্যান্ড অ্যাডিলেডের সেন্ট পিটারস কলেজে পড়েন। ১৯৩০-এ অ্যাডিলেড বিশ্ববিদ্যালয়ের সেন্ট মার্কস কলেজে গণিতে ভর্তি হন। স্নাতক শেষে ১৯৩৩-এ গুইন্যান্ড রোডস বৃত্তি নিয়ে অক্সফোর্ড বিশ্ববিদ্যালয় থেকে এডওয়ার্ড চার্লস টিটমার্শের তত্ত্বাবধানে ডক্টরাল গবেষণা সম্পন্ন করেন। ১৯৩৭ থেকে ১৯৩৮ সাল পর্যন্ত তিনি জার্মানির গোটিঙ্গেন-এ পড়েন। এরপর ১৯৪০ সালে কানাডার রাজকীয় বিমান বাহিনীতে নেভিগেটর হিসেবে যোগদানের পূর্বে প্রিন্সটন বিশ্ববিদ্যালয়ে পড়েছিলেন।  গুইন্যান্ড কেমব্রিজ বিশ্ববিদ্যালয়ে সহকারী হিসেবে কাজ করেন। এরপর তিনি ব্রিটিশ গবেষণা প্রতিষ্ঠান রয়াল মিলিটারি কলেজ অব সাইন্সে প্রভাষক পদে যোগ দেন এবং শেষে তিনি গণিতের সহযোগী অধ্যাপক হিসেবে পদোন্নতি পান। ১৯৫৫ সালে আর্মিডেলের ইউনিভার্সিটি অব নিউ ইংল্যান্ডের বিভাগীয় প্রধান হিসেবে ভূষিত করা হয়। আর্মিডেলে দুবছর থাকার পর তিনি এডমন্টনে অ্যালবার্টা বিশ্ববিদ্যালয়ে যোগদান করেন। ১৯৬০ সালে তিনি পুনরায় স্থানান্তরিত হয়ে কানাডার সিস্কাচিউয়ান বিশ্ববিদ্যালয়ে যোগদান করেন। ১৯৬৪ সালে আরও একবার স্থান বদল করেন। এবার তিনি কানাডার সদ্য প্রতিষ্ঠিত ট্রেন্ট বিশ্ববিদ্যালয়ের গণিত বিভাগের প্রথম চেয়ারম্যান হিসেবে নিয়োজিত হন।   গবেষণা কর্ম  গুইন্যান্ডের গবেষণা কর্মের মধ্যে সংখ্যাতত্ত্ব (বিশেষকরে মৌলিক সংখ্যা ও রেইম্যানীয় হাইপোথিসিস) এবং ফুরিয়ার রূপান্তরের সাধারণীকরণ উল্লেখযোগ্য। এছাড়াও এয়ার নেভিগেশন এবং পাই এর গাণিতিক গণনা কার্য সহ বিভিন্ন বিষয়ের উপর তার প্রকাশনাগুলোও উল্লেখ্য।  ১৯৫৯ সালে তিনি পয়সনের সমষ্টি সূত্রের উপর তিনি একটি গবেষণা পত্র প্রকাশ করেন। এতে তিনি পয়সনের সমষ্টি সূত্রের সরলতম সমাধান উপস্থাপন করেন। (HTML 117 kB) গুইন্যান্ডের এই গবেষণাকর্মের কথা প্রায় সকলে ভুলেই গিয়েছিল। ২০১৫ সালে ফরাসি গণিতবিদ ইয়ভেস মেয়ার গুইন্যান্ডের এই গবেষণা পুনরুদঘাটনের আগে তা সকলের অগোচরে ছিল।   তথ্যসূত্র    mathoverflow.net: Have the explicit Poisson-type formulas of Guinand and Meyer been observed before? (2016-03-26)  বিষয়শ্রেণী:১৯১২-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:গণিতবিদ
উজ পোল্যান্ডের তৃতীয় বৃহত্তম শহর এবং একটি প্রাক্তন শিল্প কেন্দ্র। দেশের কেন্দ্রীয় অংশে অবস্থিত, শহরটির মোট জনসংখ্যা ৬,৭২,১৮৫ জন (২০২০)। এটি উজ ভয়ভদশিপের রাজধানী, এবং ওয়ারশ থেকে প্রায় ১২০ কিমি (৭৫ মাইল) দক্ষিণ-পশ্চিমে অবস্থিত। শহরের কুলচিহ্নটি ক্যান্টিংয়ের একটি উদাহরণ, কারণ এটি একটি নৌকা হিসাবে (পোলিশ ভাষায় łódź) চিত্রিত, যা শহরের নামের প্রতি ইঙ্গিত করে।  উজ একসময় একটি ছোট বসতি ছিল, যা ১৪তম শতকের নথীতে প্রথম আবির্ভূত হয়েছিল। এটি ১৪২৩ সালে পোলিশ রাজা ভইয়াদিসয়াপ দ্বিতীয় এয়াগেউও দ্বারা শহরের অধিকার প্রদান করা হয়েছিল এবং এটি ১৮ শতকের শেষ পর্যন্ত কুয়াভিয়ার বিশপ ও পাদরিদের একটি ব্যক্তিগত শহর ছিল। দ্বিতীয় শিল্প বিপ্লব অভিবাসীদের, বিশেষ করে জার্মান ও ইহুদিদের আগমনের কারণে বস্ত্র উত্পাদন ও জনসংখ্যায় দ্রুত বৃদ্ধি এনেছিল।  এলাকার শিল্পায়নের পর থেকে, শহরটি বহুজাতিকতা ও সামাজিক বৈষম্যের সাথে লড়াই করেছে, যা নোবেল পুরস্কার বিজয়ী লেখক ভইয়াদিসয়াপ রেইম্নতের দ্য প্রমিজড ল্যান্ড উপন্যাসে নথিভুক্ত করা হয়েছে। শহরের স্থাপত্যে বৈপরীত্য ব্যাপকভাবে প্রতিফলিত হয়, যেখানে বিলাসবহুল প্রাসাদগুলি লাল ইটের কারখানা ও জরাজীর্ণ টেনিমেন্ট ঘরগুলির সাথে সহাবস্থান করেছিল।  শিল্প উন্নয়ন ও জনসংখ্যার ঊর্ধ্বগতি উজকে পোল্যান্ডের বৃহত্তম শহরসমূহের একটিতে পরিণত করেছে। দ্বিতীয় বিশ্বযুদ্ধের সময় জার্মান দখলের অধীনে, কার্ল লিতম্যানের সম্মানে উজের সংক্ষিপ্ত নামকরণ লিতম্যানস্টাড্ট করা হয়। শহরের বৃহৎ ইহুদি জনসংখ্যাকে জোরপূর্বক একটি প্রাচীর ঘেরা অঞ্চলে নিয়ে যাওয়া হয়, যা উজ গেতো নামে পরিচিত, যেখান থেকে তাদের জার্মান সমাবেশ ও নির্মূল শিবিরে পাঠানো হয়েছিল। শহরটি ১৯৪৫ সালে পোল্যান্ডের ক্ষমতার অস্থায়ী আসনে পরিণত হয়েছিল।  উজ ১৯৮৯ সালের পর একটি বৃহৎ জনসংখ্যাগত ও অর্থনৈতিক পতনের সম্মুখীন হয়। শুধুমাত্র ২০১০-এর দশকে শহরটি তার অবহেলিত শহরতলি অঞ্চলের পুনরুজ্জীবন অনুভব করতে শুরু করে। উজ গ্লোবালাইজেশন অ্যান্ড ওয়ার্ল্ড সিটিস রিসার্চ নেটওয়ার্ক দ্বারা বৈশ্বিক প্রভাবের "পর্যাপ্ততা" স্তরে স্থান পেয়েছে এবং শহরটি আন্তর্জাতিকভাবে ন্যাশনাল ফিল্ম স্কুলের জন্য পরিচিত, এটি আন্দজেই ভাইদা ও রোমান পোলানস্কি সহ সবচেয়ে বিখ্যাত পোলিশ অভিনেতা ও পরিচালকদের জন্য একটি শিক্ষাগ্রহণের কেন্দ্র। শহরটিকে ২০১৭ সালে ইউনেস্কোর সৃজনশীল শহর নেটওয়ার্কে অন্তর্ভুক্ত করা হয় এবং ইউনেস্কো সিটি অব ফিল্ম নামে নামকরণ করা হয়।"Poland’s Łódź named UNESCO City of Film."  Radio Poland. Retrieved 3 November 2017.  টীকা    তথ্যসূত্র     বিষয়শ্রেণী:উজ ভয়ভদশিপের শহর ও নগর বিষয়শ্রেণী:পোল্যান্ডের শহর কাউন্টি বিষয়শ্রেণী:পোল্যান্ডের হলোকাস্ট অবস্থান
আলি আল তানতাভি (১২ জুন ১৯০৯—১৮ জুন ১৯৯৯) একজন সিরিয়ান ফকিহ, লেখক এবং বিচারক এবং বিংশ শতাব্দীতে তিনি ইসলামের প্রচার ও আরবি সাহিত্যের অন্যতম শীর্ষস্থানীয় ব্যক্তিত্ব হিসাবে বিবেচিত হন। তিনি তারুণ্য থেকে ১৯৪০ সাল অবধি সিরিয়া, ইরাক এবং লেবাননে প্রাথমিক ও মাধ্যমিক শিক্ষা নিয়ে কাজ করেছেন। তারপর তিনি আইন পেশায় যোগ দেন। ইসলামের জন্য গুরুত্বপূর্ণ অবদানের স্বীকৃতি স্বরূপ তিনি ১৯৯০ সালে বাদশাহ ফয়সাল আন্তর্জাতিক পুরস্কার পেয়েছিলেন।  তার প্রাথমিক লালন-পালন  শেখ তানতাউই সিরিয়ার দামেস্ক শহরে 23 শে জুমাদিল উলা1327 হি.(12 জুন1909খ্রিস্টাব্দ)জন্মগ্রহণ করেন।তার বাবা, শেখ মুস্তাফা আল-তান্তাভি ছিলেন অনেক বড় পণ্ডিতদের মধ্যে একজন। তার মায়ের পরিবার (আল-খাতিব) লেভান্টের বৈজ্ঞানিক পরিবারগুলির মধ্যে একটি।এই পরিবারের অসংখ্য সদস্য পণ্ডিত এবং মনীষীদের বইগুলিতে অনুবাদ করেছেন।তার চাচা, তার মায়ের ভাই, মোহিবউদ্দিন আল-খাতিব মিশরে বসতি স্থাপন করেন এবং "আল-ফাত" এবং"আল-জহরা" পত্রিকা প্রতিষ্ঠা করেন। বিংশ শতাব্দীর শুরুতে পত্রিকাগুলোর দাওয়াতের ক্ষেত্রে বিশেষ প্রভাব ছিল।  আলী তানতাভী ওই সকল ব্যক্তিদের মধ্য হতে যারা উলামা মাশায়েখদের থেকেও জ্ঞানার্জন করেছেন আবার নিয়মিত মাদ্রাসায়ও পড়াশোনা করেছেন।তিনি এই স্কুলগুলিতে শেষ স্থর পর্যন্ত শিক্ষা গ্রহণ করেন। যখন তার বাবা মারা যান তখন তার বয়স ষোল বছর। তাকে একজন মা এবং পাঁচ ভাই-বোনদের সাথে একটি পরিবারের বোঝা নিতে হয়েছিল।তিনি ভাই-বোনের মধ্যে সবচেয়ে বয়সে বড়।তাই তিনি স্কুল ছেড়ে বাণিজ্য করার কথা ভেবেছিলেন।কিন্তু আল্লাহ তাকে এই পথ থেকে সরিয়ে আনেন।তিনি আবারো পড়াশোনা সম্পূর্ণ করতে ফিরে আসেন।  আরও দেখুন   আবুল হাসান আলী নদভী   তথ্যসূত্র   বিষয়শ্রেণী:১৯৯৯-এ মৃত্যু বিষয়শ্রেণী:১৯০৯-এ জন্ম বিষয়শ্রেণী:সুন্নি মুসলিম বিষয়শ্রেণী:মুসলিম সংস্কারক বিষয়শ্রেণী:সিরীয় মুসলিম বিষয়শ্রেণী:সিরীয় সালাফি বিষয়শ্রেণী:আরব বিজ্ঞানী
ইয়াগো কারিয়েলো রিবেইরো (; জন্ম: ২৭ জুলাই ১৯৯৯; ইয়াগো কারিয়েলো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  প্রারম্ভিক জীবন ইয়াগো কারিয়েলো রিবেইরো ১৯৯৯ সালের ২৭শে জুলাই তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার